
    Forord


    


    Du skal nå få lese en fortelling. Det er beretningen om en heller uventet åndelig utgytelse oppe i en walisisk åsside langt unna massemedienes søkelys, kirkevekstseminarer og menighetsaktiviteter. I tråd med at Gud bruker marginale mennesker fra de merkeligste steder – jeg tenker på fiskere, skatteinnkrevere, barn, kvinner og galileere på Jesu tid – trenger Gud seg her inn i den trauste hverdagsrytmen på et kristent retreatsenter som blir drevet av et ektepar som nok ville blitt tilgitt for å ønske seg en tilværelse i fred og ro da de først kom til denne fredelige, walisiske landsbyen.


    Fortellerstemmen i denne historien er Roys stemme, men før du lar deg fengsle av fortellingen, vil jeg du skal vite hvorfor vi forteller den. Som hans medforfatter vil jeg gjerne presentere Roy for deg og si litt om hvorfor han har skrevet den.


    Roy har en visjon om å se at det reises bønnehus over hele Storbritannia og Europa, spesielt i landene rundt Middelhavet. Denne visjonen er et resultat av alt som har skjedd på Ffald-y-Brenin, et samfunn som har viet seg til en rytme av bønn, takknemlighet og velsignelse. Når en visjon vokser og begynner å oppta all plass i tankene, er det naturlig å ville skrive den ned, ramme inn ideene med referanser i Bibelen og be alle innen hørevidde om å lytte.


    Siden vi er mennesker som bygger våre liv på en historieforteller, er det lurest å gjøre det samme som ham: fortelle historien om alt Gud har gjort. Bli med oss på reisen gjennom denne fortellingen. Vi skal trekke frem prinsipper og søke røtter i Skriften, men vi håper også at det du leser, kommer til å male bilder i hodet ditt og inspirere deg til bønn, barmhjertighet og et tankesett som lengter etter å velsigne andre.


    Roy er en liten, skjeggete og vennlig mann. Han er tålmodig med mennesker, men har evangelistens hunger etter å se liv bli forvandlet av Jesu liv og lære. Han er vennlig, men det er også noe strengt ved ham, en tøff realist som stiller mennesker til ansvar og ikke viker unna de nyttige, men ofte vanskelige spørsmålene. Det er også en slags hardnakket ydmykhet ved ham. Det kommer til syne når han for eksempel overlater til folk selv å høre fra Gud etter at han har bedt for dem. Møtet de da får med Den hellige ånd er så tydelig Guds verk, i og med at Roy i stillhet har forlatt åstedet.


    Den fortellingen du nå skal lese, fortalte Roy meg i løpet av fire høstdager. Vi snakket sammen i rommet hvor den nå avdøde Rob Lacey brakte store deler av Skriften til live med den velkjente Gatebibelen. Vi satt og snakket i den lune, eldgamle hytta, samtalen steg og sank i en jevn rytme, ikke ulik den klukkende elven som rant på utsiden av vinduet. Noen ganger ble farten satt opp, som revet med av hva Den hellige ånd hadde gjort der i åssiden, og som fikk et vell av fakta, følelser og undring til å strømme rundt ørene våre som en breddfull elv.


    Dette er Roys ord, skrevet ned av meg og utvidet av oss begge. Vår bønn er at denne fortellingen får reise like mye ute i verden som Gatebibelen gjorde, og vekke til live bønnehus overalt hvor den blir lest.


    


    Vær velsignet!


    


    Dave Roberts


    www.tahilla.com

—d bli et folk som velsigner

“Roy Godwin forteller historier som fir deg til d le og
grite, grate fordi den mdten Gud moter mennesker pd er
overveldende i sin godbet.” Bjorn Olav Hansen

